**Mikko Ville Johannes Perttu** (s. 10. syyskuuta 2000 Järvenpää) on suomalainen jääkiekkoilija, joka edustaa SM-liigajoukkue JYPiä. Hän on pelipaikaltaan keskushyökkääjä.

Ura
---

Perttu on Järvenpään Haukkojen kasvatti. Hän voitti kaudella 2015–2016 KJT-Haukoissa B-nuorten Suomi-sarjan hopeaa. Kaudella 2017–2018 Perttu voitti seurassa B-nuorten Mestismestaruuden.
 Kaudella 2018–2019 hän debytoi myös Haukkojen miesten joukkueessa, jossa Perttu pelasi yhden Suomi-sarjan ottelun. Kesken kauden, tammikuussa 2019 hän siirtyi kuitenkin pelaaja-agentin välityksellä Tapparan A-nuoriin.

Kaudella 2019–2020 Perttu oli tehoilla 16+33=49 Tapparan A-nuorten paras syöttäjä ja kolmanneksi paras pistemies. Kaudella 2020–2021 hän oli tehoilla 20+40=60 joukkueen paras pistemies ja syöttäjä. Perttu jakoi myös Tapparan sisäisen maalipörssin voiton Niko Huuhtasen kanssa sekä voitti sisäisen tehotilaston lukemalla +21. Hänet valittiin U20 SM-sarjan helmikuun kuukauden pelaajaksi. Perttu valittiin kauden päätteeksi sarjan toiseen tähdistökentälliseen.

Perttu siirtyi kaudeksi 2021–2022 1+1-vuotisella sopimuksella Mestis-joukkue Imatran Ketterään. Hän pelasi siellä tulokaskautensa aikana 48 runkosarjaottelua tehopistein 11+13=24 ja 16 playoff-ottelua tehopistein 2+11=13. Perttu voitti koko pudotuspelien syöttöpörssin. Hän voitti kauden päätteeksi Mestiksen mestaruuden. Perttu pelasi kauden aikana myös kuusi Suomen Cupin ottelua tehopistein 1+4=5. Turnaus päättyi Ketterän voittoon.

Toukokuussa 2022 Perttu teki 2+1-vuotisen sopimuksen SM-liigajoukkue JYPin kanssa. Joukkuetta valmentaa hänelle Tapparan organisaatiosta tuttu Jukka Rautakorpi. Elokuussa JYP lainasi Pertun toistaiseksi voimassa olevalla sopimuksella Mestis-joukkue KeuPa HT:hen, jossa hän pelasi lähes koko kauden 2022–2023. Perttu voitti koko sarjan piste- ja syöttöpörssin tehoilla 24+47=71, joilla hän sivusi Mestiksen kaikkien aikojen yhden kauden piste-ennätystä, joka oli Tero Forsellin (2006–2007) ja Oula Palven (2015–2016) hallussa. Perttu palkittiin pistepörssivoitostaan Jouni Rinne -palkinnolla. Hän voitti myös Mestiksen tehotilaston lukemalla +34 ja Perttu palkittiin Jari Hirsimäki -palkinnolla. Pelaajat äänestivät hänet koko Mestiksen parhaaksi pelaajaksi ja Perttu palkittiin Kultaisella kiekolla. Hänet palkittiin myös parhaana hyökkääjänä Mika Helkearo -palkinnolla ja Perttu äänestettiin ensimmäiseen tähdistökentälliseen. Hänet äänestettiin kauden aikana myös Mestiksen maaliskuun kuukauden pelaajaksi.

Perttu pelasi kaudella 2022–2023 SM-liigassa kaksi runkosarjaottelua ilman tehopisteitä. Hän teki JYPissä liigadebyyttinsä 16. joulukuuta 2022 Hämeenlinnan Pallokerhoa vastaan. Pertulle avautui paikka joukkueen kokoonpanosta, kun Jere Lassila joutui sivuun sairastumisen vuoksi. Hänet merkittiin JYPin kolmossentteriksi laidoilleen Aaro Vidgren ja Robert Rooba. Perttu sai ottelussa jääaikaa 5.07 minuuttia. Kauden 2023–2024 hän pelasi kokonaan JYPissä tehden varsinaisen tulokaskautensa aikana 44 runkosarjaottelussa tehot 1+13=14. Perttu teki liigauransa ensimmäisen ja kauden ainoaksi jääneen maalinsa 2. joulukuuta 2023 ylivoimalla vieraissa Pelicansia vastaan. Henri Laurila valitsi hänet ottelun Alumnien tähtien kakkostähdeksi. Tammikuussa 2024 Perttu teki JYPin kanssa kolmivuotisen jatkosopimuksen.

Muuta
-----

Pertun isoveli Ilmari pelasi omalla urallaan hyökkääjänä Järvenpään Haukkojen organisaatiossa. Veljekset pelasivat myös joukkuetovereina A-junioreissa. Heidän isänsä Jussi Perttu toimi kaudella 2022–2023 Haukkojen Suomi-sarjajoukkueen joukkueenjohtajana.

Perttu valmistui ylioppilaaksi Järvenpään lukiosta keväällä 2019.

Perttu on maininnut suosikkipelaajakseen Patrick Kanen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2018–2019 | KJT-Haukat | A-Mestis | 29 | 22 | 22 | 44 | 41 | – | – | – | – | – |
|  | KJT-Haukat Akatemia | A-SS Q | 2 | 2 | 2 | 4 | 12 | – | – | – | – | – |
|  | Haukat | Suomi-sarja | 1 | 0 | 0 | 0 | 0 | – | – | – | – | – |
|  | Tappara | A-SM | 15 | 3 | 1 | 4 | 4 | 3 | 0 | 1 | 1 | 0 |
| 2019–2020 | Tappara | A-SM | 52 | 16 | 33 | 49 | 38 | 3 | 0 | 2 | 2 | 2 |
| 2020–2021 | Tappara | U20-SM | 39 | 20 | 40 | 60 | 48 | 2 | 0 | 1 | 1 | 2 | Kakkostähdistö |
| 2021–2022 | Ketterä | U20-SM | 1 | 0 | 3 | 3 | 2 | – | – | – | – | – |
|  | Ketterä | Mestis | 48 | 11 | 13 | 24 | 52 | 16 | 2 | 11 | 13 | 8 |
| 2022–2023 | JYP | SM-liiga | 2 | 0 | 0 | 0 | 4 | – | – | – | – | – |
|  | KeuPa HT | Mestis | 50 | 24 | 47 | 71 | 38 | 1 | 0 | 0 | 0 | 2 | Ykköstähdistö |
| 2023–2024 | JYP | SM-liiga | 44 | 1 | 13 | 14 | 14 | – | – | – | – | – |
| 2 kautta | yhteensä | SM-liiga | 46 | 1 | 13 | 14 | 18 | – | – | – | – | – |
| 2 kautta | yhteensä | Mestis | 98 | 35 | 60 | 95 | 90 | 17 | 2 | 11 | 13 | 10 |

Lähteet
-------

* Mikko Perttu The Internet Hockey Databasessa (englanniksi)
* Mikko Perttu Eurohockey-sivustolla (englanniksi)
* Mikko Perttu *Elite Prospects*. Everysport Media Group AB.  (englanniksi)

### Viitteet

1. 1 2  Grönroos Reija; Hämäläinen, Antti: Onnea uusille ylioppilaille! Katso Ylen ylioppilaskoneesta, kuka saa valkolakin *yle.fi*.  15.5.2019. Yleisradio Oy. Viitattu 15.12.2022.
2. 1 2 3 4 5  Mikko Perttu *Elite Prospects*. Everysport Media Group AB.  (englanniksi)
3. ↑  Tappara - TPS, 13.9.2022 *liiga.fi*.  13.9.2022. Jääkiekon SM-liiga Oy. Viitattu 15.12.2022.
4. 1 2  Mikko Perttu - askelmerkkinä Järvenpään lukio *juk.sporttisaitti.com*.  3.8.2021. Järvenpään lukio. Viitattu 15.12.2022.
5. ↑  Elite Prospects - Tappara U20 *eliteprospects.com*. Everysport Media Group AB. Viitattu 15.2.2022. (englanniksi)
6. ↑  Elite Prospects - Tappara U20 *eliteprospects.com*. Everysport Media Group AB. Viitattu 15.2.2022. (englanniksi)
7. ↑  Mennander, Pasi: Tapparan Mikko Perttu helmikuun paras pelaaja U20 SM-sarjassa *leijonat.fi*.  2.3.2021. Suomen Jääkiekkoliitto ry – Finlands Ishockeyförbund rf. Viitattu 15.12.2022.
8. ↑  Nuorten SM-sarjan pistepörssin voittaja Mikko Perttu siirtyy Ketterään *kettera.net*.  14.5.2021. Imatran Ketterä Oy. Viitattu 15.12.2022.
9. ↑  JYP vahvistuu kahdella Mestis-mestarilla – Perttu ja Stråka pukeutuvat hurrikaaninuttuun *jypliiga.fi*.  14.5.2022. JYP Jyväskylä Oy. Viitattu 15.12.2022.
10. ↑  Mikko Perttu lainasopimuksella Keuruulle – JYP & KeuPa HT jatkavat yhteistyötä tulevalla kaudella *jypliiga.fi*.  16.8.2022. JYP Jyväskylä Oy. Viitattu 15.12.2022.
11. ↑  Mestiksessä ennätysten kausi *mestis.fi*.  4.5.2023. Suomen Jääkiekkoliitto ry – Finlands Ishockeyförbund rf. Viitattu 19.8.2023.
12. ↑  Mestiksen palkinnot kaudella 2022–23 *mestis.fi*.  12.6.2023. Suomen Jääkiekkoliitto ry – Finlands Ishockeyförbund rf. Viitattu 19.8.2023.
13. ↑  Mestiksen kuukauden pelaaja - Mikko Perttu *mestis.fi*.  21.3.2023. Suomen Jääkiekkoliitto ry – Finlands Ishockeyförbund rf. Viitattu 19.8.2023.
14. ↑  21 peliin 33 pinnaa tykittänyt suomalaishyökkääjä pääsee irti SM-liigassa *MTVuutiset.fi*.  14.12.2022. Telia Company AB. Viitattu 15.12.2022.
15. ↑  JYP - HPK, 14.12.2022 *liiga.fi*.  14.12.2022. Jääkiekon SM-liiga Oy. Viitattu 15.12.2022.
16. ↑  JYP - HPK, 14.12.2022 *liiga.fi*.  14.12.2022. Jääkiekon SM-liiga Oy. Viitattu 15.12.2022.
17. ↑  Pelicans - JYP, 2.12.2023 *liiga.fi*.  2.12.2023. Jääkiekon SM-liiga Oy. Viitattu 2.12.2023.
18. ↑  Perttu ja Siikanen jatkavat tulevilla kausilla hurrikaanipaidassa *jypliiga.fi*.  23.1.2024. JYP Jyväskylä Oy. Viitattu 26.1.2024.
19. ↑  Ilmari Perttu *Elite Prospects*. Everysport Media Group AB.  (englanniksi)
20. ↑  Jussi Perttu Team Staff Profile - Elite Prospects *eliteprospects.com*. Everysport Media Group AB. Viitattu 15.2.2022. (englanniksi)
21. ↑  Sihvonen, Varpu: "Pelin tekeminen, maalipaikkojen luonti – Hyvä kahteen suuntaan" – Mikko Perttu on Tapparan U20-joukkueen luova pelintekijä *leijonat.fi*.  4.3.2021. Suomen Jääkiekkoliitto ry – Finlands Ishockeyförbund rf. Viitattu 15.12.2022.

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta